Jana Hlaváčová

Jana Hlaváčová (* 26. marec 1938, Praha) je česká herečka.

Životopis 
Záujem o divadlo v nej vzbudil otec, ktorý hral ochotnícke divadlo. Po maturite na gymnáziu vyštudovala DAMU (1960). Jej prvé angažmán bolo v Divadle J.K.Tyla v Plzni (1960 – 1965), potom sa stala členkou Národného divadla v Prahe, kde zažila svoju vrcholnú éru (Hippodamia v trilógii J. Vrchlického, Ranevská vo Višňovom sade, Getrúda v Hamletovi, Emilie Marty vo Veci Makropulos, markíza de Merteuil v Nebezpečných vzťahoch).

Na českej prvej scéne vystupovala do roku 1990, kedy odišla spoločne so svojím manželom pre nezhody s vtedajším vedením činohry. Od roku 1994 je členkou hereckého súboru Divadla na Vinohradech, kde stvárnila veľa výrazných úloh, napríklad Jeannete Burmeisterovú v hre Donaha!, Hanu Kennedyovú v hre Mária Stuartovna, sedemdesiatročnú Albertinu v hre Albertina, Mag Folanovú v Krásce z Leenane a Emmu Cristano v hre Família.

Prvým manželom Jany Hlaváčovej bol herec Jiří Michný, ktorý však zomrel,. Z prvého manželstva má dcéru Terezu (* 1963). Jej druhým manželom sa stal herec Luděk Munzar, s ktorým má dcéru Barboru (* 1971), ktorá je tiež herečkou.

Na filmovom  plátne debutovala už ako študentka DAMU – úlohou sprievodkyne Čedoku Mefistofely v úspěšnej filmovej komédii Kam čert nemůže (1959) režiséra Zdeňka Podskalského spolu s Miroslavom Horníčkom v hlavnej úlohe. Od 70. rokov 20. storočia hrá i kostýmové úlohy historických osobností (Tajemství velikého vypravěče, Koncert na konci léta, Lev s bílou hřívou, Veronika). Od polovice 80. rokov sa objavuje hlavne v komédiách, kde sa zapísala najmä ako sestrička Tonička vo filmoch o „básnikoch“.

Významne sa uplatnila i v televíznych inscenáciách a dabingu. Spolupracuje s rozhlasom, pedagogicky pôsobí na DAMU.

V súčasnosti účinkuje v Českej televízii aj vo vysielaní pre deti. V roku 2011 zo zdravotných dôvodov prerušila svoju umeleckú činnosť.

Ocenenia 
 1980, zaslúžila členka Národného divadla
 1985, titul zaslúžilá umelkyňa
 1988, titul národná umelkyňa
 1996, Cena Thálie – činohra

Filmografia

Film 
 1959: Kam čert nemůže – Mefistofela
 1960:	Ještě včera to znamenalo smrt (studio FAMU) – Eva 
 1960:	Všude žijí lidé – Eva Filipová 
 1961:	Florián – Baruška
 1961:	Kolik slov stačí lásce? (povídka Zaza) – Zdena zvaná Zaza 
 1961:	Noční host  – Jana
 1961:	Pieseň o sivom holubovi 
 1962:	Prosím, nebudit! – Helena
 1964:	Láska na toulkách  – průvodkyně
 1965:	Škola hříšníků – Jana 
 1966:	Flám – kreslička Dana
 1968:	Královský omyl – Eliška Přemyslovna
 1968:	Objížďka – Marta Mocná
 1971:	Všude žijí lidé – Eva Filipová
 1971:	Tajemství velikého vypravěče – Kateřina Labayová
 1972:	Aféry mé ženy (povídka Smrt za slunovratu) – Zuzana Tůmová
 1975:	Na konci světa  – Jezberová
 1976:	Terezu bych kvůli žádné holce neopustil – Tesařová
 1977:	Zrcadlení –  právnička Dana
 1979:	Koncert na konci léta – Josefina Kounicová
 1979:	Tvář za sklem  – Tůmová
 1981:	Pytláci – matka
 1982:	Třetí princ – královna
 1984:	Barrandovské nocturno aneb Jak film zpíval a tančil – zpěvačka šlágru
 1984:	Komediant – Brigita
 1984:	Le Martyre de Saint Sébastien (TV film) – matka
 1985:	Veronika – Božena Němcová
 1986:	Lev s bílou hřívou – Zdena Janáčková
 1987:	Jak básníkům chutná život – Tonička
 1989:	Vážení přátelé, ano – Anděla Fischerová
 1993:	Konec básníků v Čechách – Tonička
 1994:	Učitel tance – vrchní sestra
 2003:	Jak básníci neztrácejí naději – Tonička
 2004:	Non Plus Ultras – matka
 2005:	Anděl Páně – Vomáčková
 2007:	Všechno nejlepší! – tetička
 2011: Viditelný svět – matka

Televízia

Referencie

Literatúra 
 Jiří Janoušek: Tváře bez svatozáře, Práce, Praha, 1987,  str. 129 – 138
 Petr Hořec: Herecká ohlédnutí, Západočeské nakladatelství, Plzeň, 1977, str. 44 – 53
 Karel Höger: Z hercova zápisníku, Melantrich, Praha, 1979, str. 434
 Eva Högerová, Ljuba Klosová, Vladimír Justl: Faustovské srdce Karla Högera, Mladá fronta, Praha, 1994, str. 180, 238, 263, 447, ISBN 80-204-0493-7
 Kolektiv autorů: Národní divadlo a jeho předchůdci, Academia, Praha,  1988, str. 146 – 7
 Z. Sílová, R. Hrdinová, A. Kožíková, V. Mohylová : Divadlo na Vinohradech 1907 – 2007 – Vinohradský ansámbl, vydalo Divadlo na Vinohradech, Praha, 2007, str. 117 – 8, 121, 125, 127, 136 – 7, 144, 149, 152, 192, ISBN 978-80-239-9604-3
 Miloš Smetana: Jan Tříska,  nakl. XYZ, Praha, 2004, str. 24, ISBN 80-903399-5-6
 Ondřej Suchý, Oldřich Dudek: Ljuba jako vystřižená, Melantrich, Praha, 1986, str. 82 – 3
 Jiří Žák a kol.: Divadlo na Vinohradech 1907 – 2007 – Vinohradský příběh, vydalo Divadlo na Vinohradech, Praha,  2007, str. 193, ISBN 978-80-239-9603-6

Externé odkazy 
 
 
 
 FDb.cz - Jana Hlaváčová
 Jana Hlaváčová na Osobnosti.cz

Zdroj 

České dabingové herečky
České divadelné herečky
České filmové herečky
České rozhlasové herečky
České televízne herečky
Herečky Národného divadla (Praha)
Česko-slovenskí zaslúžilí umelci
Česko-slovenskí národní umelci
Držitelia Ceny Thálie
Absolventi Akadémie múzických umení v Prahe
Osobnosti z Prahy